stanford-oval/wikipedia huggingface dataset:
Yahoo!
מסירת מידע לשלטונות סין ותביעה בגין הפרת זכויות אדם > שיתוף הפעולה בין חברת Yahoo! לשלטונות הסינים

רבים טוענים שמאסרם של השלושה לא היה אפשרי אלמלא חברת Yahoo! מסרה מידע עליהם למשטר הסיני. החברה עצמה לא הודתה באופן מפורש כי העבירה את המידע באופן מכוון וטענה שבסך הכול צייתה לחוקים הסינים. בעדותו בפני הקונגרס מייקל קאלהן, סגן נשיא Yahoo! והקונסול הכללי של הארגון, טען בשם החברה כי לא היה לה כל מידע באשר לאופי הדרישה של השלטונות הסיניים ולמטרותיה, וכאשר החברה התבקשה או נדרשה להעביר את הפרטים באשר לאותם אישים, היא לא ידעה את זהותם כסופרים וכמתנגדי משטר ואת עילות החקירה נגדם. הדבר נודע לחברה רק בדיעבד, כאשר הסיפור נחשף בתקשורת. החברה טענה כי רשויות אכיפת החוק בסין או בארצות הברית לרוב לא מספקות הסברים לחברות טכנולוגיה או לגורמים עסקיים אחרים באשר לסיבה שבגינה נדרש מידע ספציפי על יחידים. טענה נוספת שהחברה העלתה הייתה שבסין היא מחויבת לכבד את החוק הסיני: "כאשר אנו מקבלים דרישה על ידי רשות החוק במדינה שבה אנו פועלים, אנו מחויבים לעמוד בדרישות החוק ולהתנהל על פי חוקיה. אי עמידה בחוקי המדינה הייתה מעמידה את עובדי החברה בסין תחת סכנה של מאסר" טען קאלהן. החברה טענה שלעובדים לא הייתה ברירה אלא לספק למשטר הסיני את המידע המבוקש שכן כאשר החלה לפעול בסין בשנת 1991, היא חתמה עם הממשל על הסכם צנזורה, שבו נקבע כי החברה תורשה לעשות עסקים בסין בתנאי שתתחייב לכבד את חוק הצנזורה הממשלתי, שבו הממשל שומר לעצמו את הזכות לצנזר כל מידע שהוא רואה כלא הולם. כנגד טענות החברה טענו ארגוני זכויות האדם, שחברת Yahoo! לא עמדה במצב של חוסר ברירה, שכן יכלה לבחור באפשרות של הפסקת פעילותה בסין.
מסירת מידע לשלטונות סין ותביעה בגין הפרת זכויות אדם > סמכות שיפוטית ותביעה

חברת Yahoo! כפרה בסמכות בית המשפט לדון בתביעות נגדה. החברה טענה שגם אם הפרה זכויות אדם אין לבית המשפט בקליפורניה סמכות לשפוט אותה מכיוון שההפרה שבגינה היא נתבעת התקיימה בסין. אולם ארגון משמר זכויות האדם הסתמך על חוק אמריקני משנת 1791 הנקרא Alien Tort Statute, הקובע שניתן לתבוע בנזיקין תאגידים על הפרות זכויות אדם מחוץ לשטחי ארצות הברית. הארגון התובע דרש כי חברת Yahoo! תשלם פיצויים למשפחות האישים שנאסרו, כמו גם פיצויים עונשים שיבטאו ענישה של החברה בסיוע לפגיעה בזכויות אדם. בנוסף דרש הארגון התובע כי נגד חברת Yahoo! יינקטו צעדים אופרטיביים שיגבילו את ההתנהלות הפוגענית של החברה בסין, כמו הפסקה של מסירת מידע אישי למשרד הביטחון הסיני, מניעת חשיפת מידע על סינים אחרים העלולים להיות בסיכון מצד המשטר הסיני, וחיוב החברה לעשות שימוש בהשפעתה בסין כדי לסייע בשחרור האסירים.
מסירת מידע לשלטונות סין ותביעה בגין הפרת זכויות אדם > הסדר

המשפט לא הגיע לסיומו שכן לבסוף הצדדים הגיעו להסדר פשרה. תנאי ההסדר לא פורסמו, אבל חברת Yahoo! יצאה בהצהרה כי תשלם לבני המשפחה של האסירים הסיניים כספים לכיסוי הוצאותיהם בגין שירותי עורכי דין ובגין הוצאות אחרות. החברה פרסמה הודעות שמטרתן להבהיר לציבור כי היא מקדשת את זרימת המידע החופשי בשל תרומתו המהותית לאיכות החיים של הפרט. בין היתר החברה פרסמה הודעה שבה נאמר כי "Yahoo! נוסדה על בסיס הרעיון שחילופי מידע באופן חופשי יכולים לשנות משמעותית את האופן שבו אנשים מנהלים את חייהם, מנהלים את עסקיהם ופועלים עם ממשלותיהם". באשר למשפחות האסירים הודיעה החברה כי היא "פועלת למתן תמיכה כספית, הומניטארית ומשפטית למשפחות אלו". החברה גם הודיעה כי היא מקימה קרן ייחודית לסיוע הומניטרי אשר תספק תמיכה כספית למאבקם של מתנגדים פוליטיים אחרים ולבני משפחותיהם.
פגיעה בשמה הטוב של החברה:
למרות ניסיונותיה של חברת Yahoo! לשקם את שמה ומעמדה הציבורי הביקורת כלפיה לא שככה. ב-6 בנובמבר 2007, בשימוע שנערך בוועדת הקונגרס של ארצות הברית, נמתחה ביקורת על חברת Yahoo! בשל כך שלא מסרה פרטים מלאים לוועדת החוץ, במסגרת השימוע שנערך לה שנה קודם לכן, וצוין כי היא "במקרה הטוב רשלנית באופן בלתי נסבל" ובמקרה הגרוע "מטעה".
מסירת מידע לשלטונות סין ותביעה בגין הפרת זכויות אדם > תביעות נוספות

בסוף חודש פברואר 2008 הוגשה תביעה חדשה נגד חברת Yahoo! על ידי מתנגדי משטר סיניים, לבית המשפט הפדרלי בקליפורניה בארצות הברית, על בסיס טענות דומות לאלו שהועלו בתביעה, אשר יושבה בחודש נובמבר 2007.
בראשית חודש פברואר 2012 הוגשה תביעה נוספת כנגד חברת Yahoo!. אקטיביסט סיני ובעל מניות בחברת Yahoo! הגישו עתירה לבית המשפט בדלאוור, ארצות הברית, הדורשת כי החברה תמציא ראיות להקמת הקרן לסיוע הומניטרי ולפעילותה, כפי שהתחייבה לעשות במסגרת ההסדר בשנת 2007. העותרים טענו כי האדם שנבחר לנהל את הקרן השתמש בנכסי הקרן לשימושו האישי בהיעדר פיקוח הולם מצד החברה, וכי הקרן לא מילאה את יעודה, שכן הכספים שנועדו לתמוך בפעילים פוליטיים הנרדפים בשל מאבקם לא שימשו למטרותיהם.
התביעות נגד חברת Yahoo! עוררו סוגיות משפטיות חדשות שלא התבררו קודם לכן: האם חלה על תאגידים בינלאומיים אחריות גלובלית בסיוע להפרת זכויות אדם במדינות שבהן הם פועלים? ואם כן – באילו תנאים ונסיבות? האם יש לאכוף נורמה בינלאומית המחייבת הגנה על חופש הביטוי על תאגידים אלו? מה הן החובות של תאגיד בינלאומי במדינות שבהן לא מקפידים על זכויות אדם? הכרעה משפטית בנושאים אלו עשויה להוביל לתקדימים מחייבים במשפט הבינלאומי ובמשפט המנהגי בכל האמור בחובה להגן על זכויות אדם בינלאומיות.
באוגוסט 2017 אישר בית משפט פדרלי בארצות הברית תובענה ייצוגית נגד יאהו בעקבות פריצה לחשבונות משתמשים ביאהו. בתביעה הוצעה פשרה של קבלת שירותי פרמיום או פרסום לעסקים קטנים מיאהו במשך שנתיים, כולל משתמשים מישראל.
בעלי תפקידים

טרי סמל מונה למנכ"ל החברה באפריל 2001, והחליף את טים קוגל. ביוני 2007 פרש טרי סמל מהחברה ובמקומו מונה למנכ"ל המייסד ג'רי יאנג. במקביל מונתה סוזן דקר, שכיהנה כסמנכ"ל הכספים והמשנה לנשיא, לתפקיד נשיאת יאהו. דקר עובדת ביאהו משנת 2000. בינואר 2009 החליפה קרול בארץ את ג'רי יאנג כמנכ"ל החברה לאחר שהמניה הציגה תוצאות גרועות, וכן בוטל תפקיד הנשיא. סקוט תומפסון החליף את קרול בארץ. ביולי 2012 מונתה מריסה מאייר למנכ"ל החברה.
מעבדות מחקר

ברקלי, קליפורניה – בשיתוף אוניברסיטת ברקלי
ברבנק, קליפורניה
סאניווייל, קליפורניה
ניו יורק, ניו יורק
סנטיאגו, צ'ילה
מינכן, גרמניה
פריז, צרפת
חיפה, ישראל - נסגר סופית בספטמבר 2024.
רמת גן, ישראל - ממוקם במגדל אמות אטריום.
שירותים עיקריים

| --- | --- |
 פורטל אינטרנט  מדריך אתרים  מנוע חיפוש  יאהו! מייל – דואר אלקטרוני  יאהו! מסנג'ר – תוכנת מסרים מיידיים  יאהו! גרופס – רשימות דיוור  צ'אט  קניות והשוואות מחירים  מכירות פומביות:  Dialpad – טלפון מבוסס אינטרנט  קהילות וירטואליות  יאהו! וידאו – שיתוף וידאו  פליקר – שיתוף תמונות  GeoCities – אירוח אתרים – נסגר ב-26 באוקטובר 2009  יאהו! מפס – מפות  לוחות  !Yahooligans – פורטל המיועד לילדים
הערות שוליים

1 2   בלומברג, סוף דרכה של יאהו: ורייזון רוכשת אותה ב-4.8 מיליארד דולר; מניית יאהו נופלת, באתר TheMarker‏, 25 ביולי 2016
↑  יאהו מוכרת 40% מאחזקותיה ב'עליבאבא' ב-7 מיליארד דולר, באתר פורבס ישראל
↑  עומר כביר, רשמית: טאמבלר נרכשה בידי יאהו ב-1.1 מיליארד דולר, באתר כלכליסט, 20 במאי 2013
↑  נמרוד צוק, יאהו רוכשת את Xobni ו-Qwiki, באתר כלכליסט, 4 ביולי 2013
↑  נמרוד צוק, יאהו: קיבלנו כ-13,000 דרישות לחשיפת מידע מהממשלה, באתר כלכליסט, 18 ביוני 2013, לפיה יאהו דיווחה על 13 אלף פניות ואילו אפל קיבלה 4,000–5,000 ומיקרוסופט 6,000–7,000
↑  נמרוד צוק, יאהו רכשה את Rockmelt בכ-70 מיליון דולר, באתר כלכליסט, 4 באוגוסט 2013
↑  סופי שולמן, יאהו הופכת לבעלת המניות הגדולה בטאבולה הישראלית, עם אחזקה של 25%, באתר כלכליסט, 28 בנובמבר 2022
↑  Jacobs, Andrew (2017-04-11). "Yahoo Is Sued Over $17 Million Fund for Chinese Dissidents". The New York Times (באנגלית אמריקאית). ISSN 0362-4331. נבדק ב-2018-01-21.
↑  World Movement for Democracy - DemocracyNews, ‏2007-09-18
↑  Chinese couple sue Yahoo! in US over torture case - Independent Online Edition > Americas, ‏2007-10-15
↑  Wayback Machine, ‏2008-08-01
↑  Home - SADF, sadf.eu (באנגלית)
↑  "China activist Wang Xiaoning free". BBC News (באנגלית בריטית). 2012-08-31. נבדק ב-2018-01-21.
↑  Dissident jailed 'after Yahoo handed evidence to police' - World - Times Online, ‏2008-02-10
↑  Helft, M, ). Chinese Political Prisoner Sues in US Court, Saying Yahoo Helped Identify Dissidents., . The New York Times,
↑  Samp, Rich. "California High Court Continues Its 'Grasping' Personal Jurisdiction Over Nonresident Defendants". Forbes (באנגלית). נבדק ב-2018-01-21.
↑  http://digitalcommons.wcl.american.edu/cgi/viewcontent.cgi?article=1015&context=hrbrief
↑  Ewen MacAskill, Yahoo forced to apologise to Chinese dissidents over crackdown on journalists, the Guardian, ‏2007-11-14
↑  "US rebukes Yahoo over China case" (באנגלית בריטית). 2007-11-06. נבדק ב-2018-01-21.
↑  "Yahoo plea over China rights case" (באנגלית בריטית). 2007-08-28. נבדק ב-2018-01-21.
↑  Stevens, C. E., Xie, E., & Peng, M. W., Toward a legitimacy‐based view of political risk: The case of Google and Yahoo in China, Strategic Management Journal, 37(5), 945-963.
↑  Jonathan Stempel, Yahoo must face litigation by data breach victims: U.S. judge, רויטרס, "שופט בארצות הברית: על יאהו להתמודד עם דיון משפטי מצד נפגעי הפריצה", ‏31 באוגוסט 2017 (באנגלית)
↑  Yahoo! Inc. Customer Data Security Breach Litigation Settlement, Yahoo! (באנגלית)
↑  מריסה מאייר עורקת מגוגל ליאהו: תמונה למנכ"לית החברה, באתר TheMarker‏, 16 ביולי 2012
ישראל פישר, הפרס על העריקה של מריסה מאייר ליאהו: 70 מיליון דולר, באתר TheMarker‏, 20 ביולי 2012
| --- | --- |
בקרת זהויות :  NLI: 987007443112205171  PLWABN: 9810598804605606  BnF: cb13560962q (data)  LCCN: n97120394  SUDOC: 052525201  VIAF: 174696712   WorldCat (עם VIAF): 174696712
ריב ההיכל

עמוד השער של "אלה דברי הברית", הקובץ שהופץ בהמבורג ב-1819.
ריב ההיכל בהמבורג (גרמנית: Hamburger Tempelstreit) הוא הכינוי שניתן לשני עימותים שנערכו סביב ההיכל בהמבורג, בית-הכנסת הרפורמי הראשון, שהקמתו עוררה התנגדות עזה מצד האורתודוקסים. הריב הראשון נערך בין 1818 ל-1821, והשני מ-1841 עד 1842.
הריב הראשון > רקע

בשלהי המאה ה-18, עם תחילת עידן האמנציפציה, החלו לעלות בקרב חוגי המשכילים בגרמניה תהיות בנוגע לעתידה של הדת היהודית. רובם, בהשראת מנהיגיהם משה מנדלסון ונפתלי הרץ וייזל, סברו כי אין סתירה בין תכניה לערכי עידן הנאורות, אם כי הטיפו לזניחת מנהגים מיושנים ואמונות תפלות. אך היו גם רדיקלים יותר: דוד פרידלנדר ותומכיו בברלין, כמו אהרן האלה-וולפסון, סברו כי השתלבות מלאה בחברה הנוצרית מחייבת את טיהור היהדות מכל היסודות המדיניים והשבטיים שלה. פרידלנדר עצמו נטה לדאיזם טהור והיה מעוניין פחות בתיקון הדת ויותר בניתוק מלא ממנה, אך ניסה לקדם שינוי כזה כבר במאמר ב-1799.
ב-1806, שנים אחדות לאחר שהשכלת ברלין דעכה, החל לצאת בקאסל כתב-העת הפרוגרסיבי 'שולמית' בעריכת דוד בן משה פרנקל. עוד בשנה הראשונה התפרסם מאמר בו ניתן פירוש לאמונה במשיח שהתאים לימי האמנציפציה: הכותב האלמוני קבע כי "אין בין העולם הזה לימות המשיח אלא שעבוד מלכויות בלבד" משמעו כי שוויון הזכויות שניתן ליהודים הוא בגדר הגשמת החזון. טורים ברוח דומה הוסיפו לצאת בשנים הבאות. ב-1808 הפך 'שולמית' לביטאונה למעשה של הקונסיסטוריה היהודית של וסטפאליה, שקמה זה לא מכבר. ראשי הקונסיסטוריה, ישראל יעקבסון והרב מנחם מנדל שטיינהארט, היו מודרניסטים מובהקים אך הצורך להתחשב בדעת הקהל הכתיב להם קו זהיר. יעקבסון לא היה הוגה דתי והיה מעוניין בעיקר בהתאמת בית-הכנסת לטעם האסתטי של העידן החדש, על ידי קיצור תפילות והוספת קטעים בגרמנית כמו גם ליווי מוזיקלי ואווירה רשמית יותר. הוא הקים מוסד ראשון ממין זה בעיר זֶזֶן, ב-17 ביולי 1810.
אחת הסיבות להתנגדות הדתיים השמרנים ליוזמות הקונסיסטוריה הייתה חששם מכך שמאחוריהן עומד קו דומה לזה שהובע במאמרים ב'שולמית'. עם זאת, חוקרים שסקרו את השינויים שנערכו בווסטפאליה לא מצאו בהם עקביות אידאולוגית. פרידלנדר והאלה-וולפסון מונו שניהם ליועצים בקונסיסטוריה אך השפעתם הייתה מועטה, והם ביקרו את תיקוניה כבלתי-שיטתיים ונעדרי תוכן של ממש. ב-1812 פרסם פרידלנדר בעילום שם קונטרס בו קרא לביטול כל אזכור למשיח. כעבור שנה ענה לו אברהם מוהר מברסלאו, פעיל אחר להשתלבות היהודים בחברה, במנשר תחת השם 'ירובעל'. מוהר דחה את תביעתו, בין היתר בנימוק כי הצעד יעורר התנגדות עזה. הוא הציע במקום זאת להדגיש את ההיבטים הכלל-אנושיים של אמונה זו תוך טשטוש היסודות הפרטיקולריים. פרופ' ברוך מבורך הצביע על כך שמוהר הגה את מה שיהפוך לאחד מעיקריה של התנועה הרפורמית המניצה: שימור המשיחיות אך ניתוקה מהציפייה לבניין המקדש וקיבוץ גלויות והפיכתה ל”תקווה יהודית לישועה אוניברסלית של המין האנושי.”
הערות שוליים

1 2 3 4 5 6  ברוך מבורך, "האמונה במשיח בפולמוסי הריפורמה הראשונים (בשני העשורים הראשונים של המאה הי"ט)", ציון, כרך לד, חוברת ג/ד, תשכ"ט.
1 2 3 4  סמט, עמ' 236-238.
1 2  יצחק שורש, The Myth of Sephardic Supremacy, Leo Baeck Institute Yearbook (1989) 34: 1. עמ' 55-57.
1 2 3 4 5 6  Michael Meyer. Response to Modernity: A History of the Reform Movement in Judaism. Wayne State, 1995. עמ' 47-61.
↑  .Steven M. Lowenstein, The Berlin Jewish Community: Enlightenment, Family and Crisis 1770-1830, Oxford University Press, 1994 עמ' 138.
1 2 3 4 5 6  "Lois C. Dubin, The Rise and Fall of the Italian Jewish Model in Germany: From Haskalah to Reform, בתוך: Jewish History and Jewish Memory, UPNE, 1998. עמ' 271-290.
1 2  משה סמט, החדש אסור מן התורה – פרקים בתולדות האורתודוקסיה, הוצאת מרכז דינור לחקר תולדות עם ישראל, 2005. עמ' 256.
↑  סמט, עמ' 243-245.
↑  סמט, עמ' 250-252.
↑  Jakob Josef Petuchowski, Prayerbook Reform in Europe: the Liturgy of European Liberal and Reform Judaism, World Union for Progressive Judaism, 1968. עמ' 86.
↑  סמט, עמ' 291.
↑  משה פלאי, מילחמתו הרעיונית וההלכית של הרב אהרון חורין בעד ריפורמה דתית ביהדות, Hebrew Union College Annual Vol. 39, (1968). עמ' סו (ד').
↑  סמט, עמ' 283-290. גם מבורך מציין עיקרון זה.
↑  יעקב כ"ץ, ההלכה במיצר: מכשולים על דרך האורתודוקסיה בהתהוותה, הוצאת י"ל מאגנס, 1992. עמ' 52.
↑  סמט, עמ' 294.
↑  סמט, עמ' 292.
↑  סמט, עמ' 293.
↑  דוד אלנסון, A Disputed Precedent: The Prague Organ in 19th Century Central European Legal Literature and Polemics.
↑  נעמי זוהר, שד"ל על מנדלסון והשכלת ברלין בפרודיה "על הערים הנדחות"', דברי הקונגרס העולמי למדעי היהדות.
↑  סמט, עמ' 297-298.
↑  Michael K. Silber, The Historical Experience of German Jewry and its Impact on Haskalah and Reform in Hungary. התפרסם ב: Jaacob Katz (editor), Toward Modernity: the European Jewish Model, Transaction Publishers, 1987. (להלן: כ"ץ) עמ' 122.
↑  מיכאל סילבר, שורשי הפילוג ביהדות הונגריה", עבודה לתואר דוקטור באוניברסיטה העברית, 1988, עמ' 46-48; Robert S. Wistrich, The Modernization of Viennese Jewry בתוך: כ"ץ, עמ' 67, הער"ש 44.
↑  מאיר, עמ' 115; ראו גם: דוד אלנסון, ה'דוגמה' בתגובות מסורתיות לרפורמה: הפרדיגמה של האורתודוקסיה בגרמניה. עמ' 353.
1 2  מאיר, עמ' 115-117.
1 2  David J. Fine, Abraham Geiger and and the Hamburg Gebetbuchstreit of 1842, בתוך: Christian Wiese (עורך) Jüdische Existenz in der Moderne: Abraham Geiger und die Wissenschaft des Judentums, Walter de Gruyter, 2013. עמ' 161-178. הציטוט בעמ' 168.
↑  George Y. Kohler, Reading Maimonides' Philosophy in 19th Century Germany, Springer, 2012. עמ' 196-197.
"ומפני חטאינו גלינו מארצנו" בתפילת מוסף של שלוש רגלים (מושמט הקטע "וקרב פזורינו"), בסידור שהתפרסם ב-1818.
ההיכל בהמבורג במבנהו הראשון שנחנך ב-1818, ברחוב ברונר.
חכם יצחק ברנייס.
ההיכל החדש בהמבורג, בפולשטראסה, שבנייתו החלה ב-1841.
ליגת העל הצ'כית בכדורסל

| --- | --- |
 שם מלא:  הליגה הלאומית בכדורסל
 תחום:  כדורסל
 ארגון:  פדרציית הכדורסל הצ'כית 
 מדינות:  צ'כיה
 קבוצות:  12 
 מירב הזכיות:  נימבורק  (19)
 תקופת הפעילות:  1993–הווה (כ־32 שנים)
 אלופה נוכחית:  נימבורק (19)
 מפעל מקביל:  הגביע הצ'כי בכדורסל
 מפעל נמוך:  הליגה הראשונה
 http://nbl.basketball/
 
הליגה הלאומית בכדורסל (בצ'כית: Národní basketbalová liga) היא ליגת הכדורסל הבכירה בצ'כיה, הליגה מנוהלת על ידי איגוד מועדוני הליגה
אלופת הליגה לעונת 2023/2024 היא נימבורק.
מבנה הליגה ושיטת המשחקים

הליגה הוקמה ב-1993 עם התפרקות צ'כוסלובקיה, מאז 2004 נשלטת הליגה באופן כמעט בלעדי בידי נימבורק אשר מחזיקה ב-20 מ-32 תוארי האליפות, יחד עם 15 זכיות בגביע.
הליגה כוללת 12 קבוצות שמשחקות בשיטת ליגה של שני סבבים כ-22 משחקים אשר בסיומם מחולקת הליגה, הקבוצות במקומות 1–8 מעפילות לבית העליון והקבוצות במקומות 9–12 מתמודדות בבית התחתון.
בבית התחתון משחקות הקבוצות שני סבבים פנימיים בשיטת פלייאוף בסיומן הקבוצה במקום ה-12 יורדת לליגת המשנה ובמקומה עולה אלופת ליגת המשנה.
בבית עליון מתקיים סיבוב אחד פנימי בן 7 משחקים, שלאחריו מתקיים פלייאוף האליפות בשיטת סדרות, הטוב מ-7 ברבע הגמר, הטוב מ-7 בחצי הגמר והטוב מ-5 בגמר.
אלופת הליגה משתתפת בליגת האלופות בכדורסל, סגניתה משתתפת בשלב המקודמות של המפעל והקבוצות שהעפילו לחצי הגמר זוכות בכרטיס לשלב הבתים של היורופקאפ.
קבוצות נוספות יכולת להירשם לליגה הצפון אירופית
אליפויות

| קבוצה | מספר זכיות | עונות |
| --- | --- | --- |
| נימבורק | 20 | 2004, 2005, 2006, 2007, 2008, 2009, 2010, 2011, 2012, 2013, 2014, 2015, 2016, 2017, 2018, 2019, 2020, 2021, 2022, 2024 |
| אופבה | 5 | 1997, 1998, 2002, 2003, 2023 |
| מועדון הספורט האוניברסיטאי פראג | 3 | 1993, 2000, 2001 |
| ברנו | 3 | 1994, 1995, 1996 |
| גאופין נובי ייצ'ין | 1 | 1999 |
Taenia pisiformis

| Taenia pisiformis |
| --- | --- |
 פגית של T. pisiformis. סמן המיקרוסקופ מצביע על ראש הפגית דמוי פרג האופיום
מיון מדעי
ממלכה:: בעלי חיים
מערכה:: תולעים שטוחות
מחלקה:: שרשורים
סדרה:: Cyclophyllidea
משפחה:: Taeniidae
סוג:: Taenia
מין:: Taenia pisiformis
שם מדעי
 Taenia pisiformis ‏בלוך, 1779
Taenia pisiformis (בקיצור: T. pisiformis, בתעתיק לעברית: טֶנְיָה פִּיסִיפוֹרְמִיס) היא תולעת סרט טפילה השייכת למשפחת ה-Taeniidae, שאליה שייכות גם תולעי הסרט Taenia saginata ו-Taenia solium, החולקות עימה קרבה גנטית. אולם חרף הקרבה הגנטית בין שלוש התולעים, בניגוד ל-Taenia saginata ו-Taenia solium, אין T. pisiformis גורמת לתחלואה בבני האדם. תפוצת הטפיל היא עולמית ועיקר התחלואה מתרחשת בקרב טורפים ממשפחת הכלביים (כלבים, זאבים, שועלים, תנים, זאבי ערבות) וממשפחת החתוליים (חתולים, שונרים).
מורפולוגיה

בהיותה T. pisiformis תולעת סרט, כוללת המורפולוגיה שלה 3 שלבים מוגדרים: שלב הביצה (Egg), שלב הפגית (Larva) ושלב הבוגר (Edult).
שלב הביצה - הביצים של T. pisiformis, בדומה ליתר תולעי סרט, מופרשות בצואת המאכסן הסופי בתוך מקטע הניתק מגוף התולעת הבוגרת הקרוי Proglottid. מבנה הביצים הוא מבנה דו-שכבתי קשיח ועמיד בפני תנאי סביבה עוינים, דוגמת טמפרטורה ויובש. לביצים צורה מעוגלת בקוטר שיכול לנוע בין 32-38μm.
שלב הפגית - במערכת העיכול של מאכסן ביניים בוקעות הביצים ומהן מגיחות הפגיות. לראשן של פגיות תולעי סרט (Scolex) צורה המזכירה קפסולה של פרג האופיום עם מספר כריות הדבקה (Suckers) וזרים של ווי אחיזה, באמצעותם נצמדות הפגיות אל רקמות המאכסן. לפגיות T. pisiformis יש 4 כריות הדבקה ו-2 מערכות של זרים בעלי 34-48 ווי אחיזה: חלקם קטנים, באורך של 130-180 מיקרון וחלקם גדולים, באורך של 200-295 מיקרון.
שלב הבוגר - במערכת העיכול של המאכסן הסופי מתפתחת התולעת הבוגרת. אורכה של התולעת הבוגרת נע בין 30-150 ס"מ (במקרים מסוימים אורכה של התולעת עלול להגיע אף ל-2 מטרים) ורוחבה נע בין 4-7 מ"מ. בדומה ליתר תולעי סרט גופן של טפילי T. pisiformis בנוי מקטעים רבים, המכילים איברי רבייה זכריים ונקביים (Proglottids). הרחם בתוך כל Proglottid מכיל 8-10 הסתעפויות לצדדים. כל מקטע עובר, בתורו, הפריה עצמית וניתק מגוף התולעת לצורך הפצת הביצים.
הדבקה ומחזור התרבות

מחזור ההדבקה של T. pisiformis כולל מספר שלבים ומחייב את הימצאותם של מאכסנים שונים. השלב הראשון במחזור חיי הטפיל מתאפיין בהטלת צואה של בעלי חיים (לרוב ממשפחת הכלביים), המהווים מאכסן סופי לתולעת זו. בעל חיים הנגוע בתולעת T. pisiformis מתאפיין בקצב הפרשה גבוה של מקטעי תולעת מופרים המכילים כ-40,000 ביצים. עם הזמן מתפרק קרום ה-Proglottid והביצים מתפזרות בסביבה.
בשלב הבא הביצים, או מקטעי תולעת מופרים אשר מכילים את הביצים, נבלעים במהלך אכילה על ידי בעלי חיים המהווים מאכסן ביניים לטפיל (לרוב ארנביים ומכרסמים דוגמת עכברים וחולדות). בתוך הקיבה והמעי הדק של בעלי חיים אלה בוקעות הביצים ומתוכן מגיחות הפגיות. הפגיות קודחות דרך דופן המעי הדק וחודרות אל מערכת הדם הפורטלית, דבר אשר מאפשר ל-T. pisiformis להדביק את הכבד. לאחר שלב דגירה, שנמשך בין 2-4 שבועות, מתפזרות הפגיות בין האיברים הפנימיים הנמצאים בחלל הבטן, דוגמת מעיים, ובאזור חלל הצפק, של מאכסני הביניים. לאחר הגעתן של הפגיות אל חלל הבטן הן יוצרות ציסטות אופייניות מאוד (קרויות Cysticerci) בסדר גודל של גרגיר אפונה, על מנת להתגונן בפני מערכת החיסון של מאכסני הביניים.
בשלב הבא של ההדבקה מאכסני ביניים הנגועים בטפיל נטרפים על ידי בעלי חיים המהווים מאכסן סופי לתולעת. עם הגעת הבשר לתריסריון בוקעות הציסטות ומתוכן מגיחות הפגיות, אשר נצמדות אל דופן המעי הדק באמצעות מערכת ווי האחיזה וכריות ההדבקה שלהן. לאחר 36-95 ימים (תלוי בסוג המאכסן הסופי) נהפכות התולעים לבוגרות, דבר המתאפיין בהצמחת מאות מקטעים המכילים איברי מין שמוכנים להפריה עצמית.
לתולעי T. pisiformis, בדומה לתולעי סרט אחרים, אין מערכת עיכול ולכן קליטת נוטריינטים מתאפשרת, במעי הדק של המאכסן הסופי, באמצעות תהליך הדיפוזיה.
פתוגנזה

נוכחות מאכסן ביניים ומאכסן סופי, במהלך מחזור חיי T. pisiformis, יובילו לפתוגנזה שונה בשני המקרים. בקרב המכרסמים והארנביים, המהווים מאכסני ביניים במחזור חיי התולעת, הדבקות בטפיל תגרום להופעת ציסטות מרובות באיברי חלל הבטן, בקוטר שנע בין 5-7 מ"מ. בכל ציסטה ניתן יהיה להבחין בפגית הנראית כנקודה לבנה צפה. יחד עם זאת, הופעת הציסטות לרוב אינה קטלנית ואינה ניתנת לאבחנה חיצונית. במדינות בהן מקובל להגיש בשר ארנבת מתגלות לעיתים ציסטות של T. pisiformis, אולם, כאמור, הטפיל אינו מסוגל להדביק בני אדם ולכן בשר הנגוע בציסטות מתולעת זו נחשב ראוי לאכילה.
בקרב בעלי חיים המהווים מאכסן סופי במחזור חיי התולעת, הדבקות בטפיל עלולה לגרום למספר תסמינים קליניים. בין התסמינים הבולטים ניתן למנות: אנמיה קלה (בעקבות פציעת דופן המעי הדק על ידי ווי האחיזה של הטפיל), כאבי בטן, שלשולים, עצירויות ובמקרים מסוימים אף חסימת מעיים המובילה למוות, זאת בשל גודלן של התולעים הבוגרות).
אבחנה

האבחנה של T. pisiformis מתאפשרת הן בשלב מאכסן ביניים והן בשלב מאכסן סופי.
אבחון ציסטות בנתיחה שלאחר המוות - שיטה נפוצה לאבחון וניטור הדבקות מכרסמים וארנביים ב-T. pisiformis. ציסטות אלה, אשר נמצאות באיברי חלל הבטן של מאכסני ביניים, אופייניות מאוד בשל גודלן הקטן (כגודל גרגיר אפונה) ובהמצאות נקודה לבנה צפה, שהיא למעשה הפגית.
מיקרוסקופיה ישירה - זיהוי מקטעי תולעת מופרים וביצים במשטח צואה של מאכסנים סופיים באמצעות מיקרוסקופ אור.
מניעה

הדבקות ב-T. pisiformis עלולה לסכן חיות מחמד דוגמת כלבים וחתולים. אי לכך הדברת מכרסמים (עכברים וחולדות) וכן השגחה על מניעת צייד וטריפה של מכרסמים, אמורים להקנות רמת הגנה גבוהה בפני הדבקות.
טיפול

הטיפול המקובל כיום כנגד T. pisiformis, בדומה ליתר תולעי סרט, כולל את השימוש בתרופות הבאות:
פרזיקוונטל (Praziquantel) ואפסיפרנטל (Epsiprantel) - תרופות אלה מעלות את חדירות קרומי הטפיל ליוני סידן, דבר אשר מוביל לשיתוק שרירי הטפיל וכן מונעות את קליטת נוקלאוטידי אדנוזין, החיוניים לפעילות המטבולית של הטפיל.
מבנדאזול (Mebendazole) ו-פנבנדזול (Fenbendazole) - תרופות המעכבות את הפלמור של סיבי שלד התא מסוג מיקרוטובולים בקרב הטפיל.
ניקלוזאמיד (Niclosamie) - תרופה הגורמת להפרת צימוד במנגנון החמצון הזרחוני במיטוכונדריה של הטפיל.
במקרים חמורים יותר, כגון בעת חסימת מעיים על ידי התולעים הבוגרות, יש צורך בביצוע ניתוח דחוף על ידי הווטרינר.
הערות שוליים

↑  ‏ T. pisiformis באתר www.naturalhealthtechniques.com
1 2 3 4 5 6 7  ‏ T. pisiformis באתר בית הספר לרפואה וטרינרית באוניברסיטת פנסילבניה
1 2 3 4  ‏ T. pisiformis באתר אוניברסיטת מדינת פלורידה
1 2 3 4 5  ‏‏ T. pisiformis באתר www.geocities.ws
1 2 3  תרשים מחזור חיי T. pisiformis
↑  ‏T. pisiformis באתר www.medical-dictionary.thefreedictionary.com
1 2  ‏ T. pisiformis באתר אגף משאבי טבע של מדינת מישיגן
↑  אודות התרופה Praziquantel באתר בית הספר לרפואה וטרינרית באוניברסיטת פנסילבניה
↑  אודות התרופה Epsiprantel באתר בית הספר לרפואה וטרינרית באוניברסיטת פנסילבניה
↑  ‏ אודות התרופה Fenbedazole באתר בית הספר לרפואה וטרינרית באוניברסיטת פנסילבניה
↑  Weinbach EC, Garbus J. (1969). Mechanism of action of reagents that uncouple oxidative phosphorylation. Nature 221(5185):1016–8. PMID 4180173
ביצה של T. pisiformis
פגיות של T. pisiformis שחולצו מתוך ציסטות (Cysticerci) מחלל הבטן של ארנבון יער ממין Sylvilagus bachmani
רחצת ידיים

ערך זה עוסק בניקוי הידיים עם מים. אם התכוונתם לרחצת ידיים ביהדות, ראו .
רחיצת ידיים באמצעות שפיכת מים ושפשוף סבון מעל כיור נייד. אפריקה, 2014. לפני תחילת הארוחה, הכיור מוגש לכל אחד מהסועדים.
רחצת ידיים היא שימוש במים וסבון כדי להסיר לכלוך ומיקרואורגניזמים מזיקים מכפות הידיים. רחיצת הידיים נמצאה ככלי יעיל ביותר למניעת העברה של זיהומים והפחתת שיעור התחלואה. רחיצת הידיים משמעותית במיוחד לאחר יציאה מבית שימוש, לאחר מגע עם בעלי חיים, לפני מגע עם אוכל או כלי אוכל ולפני מתן טיפול רפואי. במצבים שבהם אין נגישות למים, יש המשתמשים בחומר חיטוי ידיים כתחליף רצוי לשטוף ידיים פעם בשמונה עשרה דקות
על פי נתוני יוניצף ב-2008, רחיצת ידיים יכולה להפחית את הסיכוי לשלשולים ומחלות קשורות בכ-30% וזיהומים בדרכי הנשימה בכ-40%. כמו כן נמצא שביכולתה לשפר כישורים חברתיים, תקשורתיים, מוטוריים, קוגניטיביים והסתגלות אצל ילדים אשר חונכו לשטיפת ידיים בתחילת חייהם.
תהליך רחצת הידיים

על פי רוב רחצת הידיים מתמקדת בכף היד ונעשית באמצעות מים, לרוב יחד עם סבון, בכיור. לאחר הרחצה נהוג ליבש את הידיים בעזרת מגבת, נייר מגבת או מייבש ידיים חשמלי. עם זאת, יש הממליצים על רחצה יעילה באמצעות התהליך הבא:
שטיפת הידיים במים זורמים ונקיים.
שימוש בסבון ושפשוף כף היד, גב היד, ובין האצבעות.
המשך השפשוף בסבון לא פחות מ-20 שניות.
שטיפת הסבון מהידיים.
ייבוש הידיים במגבת נקייה, בנייר או באמצעות מכשיר אוויר לייבוש.
מספר גורמים מתארים וממליצים לבצע את תהליך הרחצה בווריאציות דומות, כאשר המשותף לכולן הוא ביצוע יסודי של הרחיצה. עם זאת, מחקרים רבים מראים כי הרגלי רחצת הידיים של מרבית האוכלוסייה אינם מספקים היגיינה ברמה הנדרשת, ולאנשים שונים יש הרגלים שונים. למשל, יש הנוהגים להשתמש בסבון בתדירות גבוהה ויש המסתפקים ברחצה ללא סבון וכדומה.